CELEX: 51994PC0674
Language: el
Date: 1995-01-09
Title: Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη θέσπιση εναρμονισμένων δεικτών τιμών καταναλωτή

Avis juridique important

|

51994PC0674

Πρόταση ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ για τη θέσπιση εναρμονισμένων δεικτών τιμών καταναλωτή  /* COM/94/674 Τελικό - CNS 95/0009 */  

Επίσημη Εφημερίδα αριθ. C 084 της 06/04/1995 σ. 0007

Πρόταση κανονισμού (ΕΚ)  του Συμβουλίου για τη θέσπιση εναρμονισμένων δεικτών τιμών καταναλωτή(95/C  84/06)COM(94) 674  τελικό - 95/0009(CNS)(Υποβλήθηκε από την Επιτροπή στις 9 Ιανουαρίου 1995)ΤΟ  ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 213, την πρόταση της Επιτροπής, τη γνώμη του Ευρωπαϊκού Κοινοβουλίου, τη γνώμη του Ευρωπαϊκού Νομισματικού Ιδρύματος, τη γνώμη της Οικονομικής και Κοινωνικής Επιτροπής, Εκτιμώντας: ότι το άρθρο 109  Ι της συνθήκης για την ίδρυση της Ευρωπαϊκής Κοινότητας υποχρεώνει την Επιτροπή  και το ΕΝΙ να υποβάλλουν έκθεση στο Συμβούλιο για την πρόοδο που επιτελούν τα κράτη μέλη ώστε να  ανταποκριθούν στις υποχρεώσεις τους για την επίτευξη της οικονομικής και νομισματικής ένωσης σε  ό,τι αφορά την επίτευξη υψηλού βαθμού σταθερότητας τιμών 7ότι το άρθρο 1 του πρωτοκόλου σχετικά με  τα κριτήρια σύγκλισης που αναφέρονται στο άρθρο 109  Ι προβλέπει ότι οι απαιτούμενες σταθερές  επιδόσεις των κρατών μελών στο θέμα των τιμών θα πρέπει να εξετάζονται με βάση τον πληθωρισμό, όπως  αυτός υπολογίζεται βάσει των δεικτών τιμών καταναλωτή σε συγκρίσιμη βάση 7 ότι οι υφιστάμενοι  δείκτες τιμών καταναλωτή δεν καταρτίζονται σε άμεσα συγκρίσιμη βάση 7ότι η Ευρωπαϊκή Κοινότητα  και, ιδίως, οι φορολογικές και νομισματικές της αρχές πρέπει να διαθέτουν, τακτικά και έγκαιρα,  τους δείκτες τιμών καταναλωτή ώστε να μπορούν να συγκρίνουν τον πληθωρισμό σε μακροοικονομικό και  διεθνές πλαίσιο, ανεξάρτητα από τους υπολογισμούς που γίνονται για εθνικούς και μικροοικονομικούς  λόγους 7ότι είναι αποδεκτό ότι ο πληθωρισμός αποτελεί φαινόμενο που εκδηλώνεται σε κάθε μορφή  συναλλαγών στην αγορά, περιλαμβανομένων των αγορών κεφαλαίου, των κρατικών αγορών, των πληρωμών  στους εργαζομένους και των αγορών από τους καταναλωτές και ότι είναι αποδεκτό ότι μια σειρά  στατιστικών, των οποίων βασική συνισταμένη αποτελούν οι δείκτες τιμών καταναλωτή, έχει μεγάλη  σημασία για την πλήρη κατανόηση της πληθωριστικής διαδικασίας στις χώρες της Ευρωπαϊκής Κοινότητας  και μεταξύ αυτών 7ότι συγκρίσιμοι δείκτες τιμών καταναλωτή μπορούν να καταρτίζονται σε  αντικατάσταση ή επιπρόσθετα με παρόμοιους δείκτες τιμών καταναλωτή που έχουν ήδη καταρτίσει ή  πρόκειται να καταρτίσουν στο μέλλον τα κράτη μέλη 7ότι η κατάρτιση συγκρίσιμων δεικτών συνεπάγεται  δαπάνες που θα επιβαρύνουν εν μέρει την Επιτροπή και εν μέρει τα κράτη μέλη 7ότι, σύμφωνα με την  αρχή της επικουρικότητας, η θέσπιση κοινών στατιστικών προτύπων για τους δείκτες τιμών καταναλωτή  μπορεί να γίνει αποτελεσματικά μόνο σε κοινοτικό επίπεδο και ότι η συλλογή στοιχείων και η  κατάρτιση συγκρίσιμων δεικτών τιμών καταναλωτή θα πραγματοποιείται σε κάθε κράτος μέλος υπό την  αιγίδα των οργανισμών και υπηρεσιών που είναι αρμόδιες για την κατάρτιση επίσημων στατιστικών σε  εθνικό επίπεδο 7ότι, ενόψει της επίτευξης της οικονομικής και νομισματικής ένωσης, θα χρειάζεται  ένας δείκτης τιμών καταναλωτή για την Ευρωπαϊκή Κοινότητα στο σύνολό της 7ότι η επιτροπή του  στατιστικού προγράμματος (ΕΣΠ), που συγκροτήθηκε με την απόφαση του Συμβουλίου 89/382/ΕΟΚ  (1),  διατύπωσε ευνοϊκό συμπέρασμα για το σχέδιο κανονισμού, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 ΣτόχοςΣτόχος του παρόντος κανονισμού είναι η κατάρτιση κοινοτικών  στατιστικών για τις τιμές καταναλωτή ως εξής: 1. Κάθε κράτος μέλος θα καταρτίζει ένα συγκρίσμο δείκτη τιμών καταναλωτή ο οποίος θα ονομάζεται,  στο εξής, εναρμονισμένος δείκτης τιμών καταναλωτή του κράτους μέλους (ΕνΔΤΚ). 2. Η Επιτροπή (Στατιστική Υπηρεσία των Ευρωπαϊκών Κοινοτήτων - θα αναφέρεται, στη συνέχεια, ως  Eurostat) θα καταρτίζει ένα δείκτη τιμών καταναλωτή για την Ευρωπαϊκή Κοινότητα με βάση τους ΕνΔΤΚ  των κρατών μελών, ο οποίος θα ονομάζεται, στο εξής, ευρωπαϊκός δείκτης τιμών καταναλωτή (ΕυρΔΤΚ). 3. Η Επιτροπή (Eurostat) θα καταρτίζει, με βάση τους ΕνΔΤΚ των κρατών μελών χωρίς παρέκκλιση  σύμφωνα με το άρθρο 109  Κ της συνθήκης, ένα δείκτη τιμών καταναλωτή για την Ευρωπαϊκή Νομισματική  Ένωση ο οποίος θα ονομάζεται, στο εξής, δείκτης τιμών καταναλωτή της Νομισματικής Ένωσης (ΔΤΚΝΕ),  όσο ισχύουν τέτοιες παρεκκλίσεις. Άρθρο 2 Πεδίο εφαρμογήςΠεδίο εφαρμογής του παρόντος κανονισμού θα αποτελούν οι πραγματικές τιμές  αγαθών και υπηρεσιών που διατίθενται προς αγορά στην οικονομική επικράτεια του κράτους μέλους με  σκοπό την άμεση ικανοποίηση ατομικών καταναλωτικών αναγκών, καθώς και οι σχετικές ποσότητες οι  οποίες αγοράζονται πράγματι για το σκοπό αυτό. Άρθρο 3 Ανάγκη συγκρισιμότηταςΟι ΕνΔΤΚ θα θεωρούνται συγκρίσιμοι εάν αντικατοπτρίζουν διαφορές  μόνο στις μεταβολές ή τα πρότυπα κατανάλωσης μεταξύ χωρών. Οι ΕνΔΤΚ που διαφέρουν λόγω διαφορών  στις έννοιες, μεθόδους ή πρακτικές που χρησιμοποιήθηκαν κατά τον ορισμό και την κατάρτισή τους δεν  θα θεωρούνται συγκρίσιμοι. Η Επιτροπή (Eurostat), ακολουθώντας τη διαδικασία του άρθρου 14, θα  καθορίσει τους κανόνες που θα πρέπει να ακολουθούνται για να εξασφαλίζεται η συγκρισιμότητα των  ΕνΔΤΚ ιδίως σε περίπτωση που η διαφορά μεταξύ της επίδρασης της ετήσιας μεταβολής του για όλα τα  στοιχεία ΕνΔΤΚ μιας συγκεκριμένης έννοιας, μεθόδου ή πρακτικής και της επίδρασης των εναλλακτικών  της δυνατοτήτων είναι μεγαλύτερη από ένα δέκατο εκατοστιαίας μονάδας. Άρθρο 4 Χρονοδιάγραμμα και παρεκκλίσεις από αυτό1.  Τα μέτρα που είναι αναγκαία για την  κατάρτιση συγκρίσιμων δεικτών τιμών καταναλωτή θα ληφθούν κατά στάδια, ως εξής: α) Στάδιο Ι: Μέχρι τον Μάρτιο του 1996 το αργότερο, η Επιτροπή (Eurostat) θα καταρτίσει, σε συνεργασία με τα  κράτη μέλη, για τις ανάγκες της έκθεσης που αναφέρεται στο άρθρο 109  Ι της συνθήκης («κριτήρια  σύγκλισης») μια προσωρινή ομάδα δεικτών τιμών καταναλωτή για κάθε κράτος μέλος. Οι δείκτες αυτοί θα  βασίζονται ολότελα σε δεδομένα που αποτελούν τη βάση των υφιστάμενων εθνικών δεικτών τιμών  καταναλωτή, τροποποιούμενα έτσι ώστε: i) να εξαιρείται η ιδιοκατοίκηση, ii) να εξαιρούνται οι υπηρεσίες υγείας και εκπαίδευσης, iii) να εξαιρούνται ορισμένα άλλα στοιχεία που δεν καλύπτονται ή των οποίων η επεξεργασία γίνεται  κατά τρόπο διαφορετικό από ορισμένα κράτη μέλη. β) Στάδιο ΙΙ: Ο ΕνΔΤΚ θα αρχίσει να υπολογίζεται από τον Ιανουάριο του 1997 και θα παρέχει εκτιμήσεις για τις  μεταβολές τιμών σχετικά με μια περίοδο αναφοράς κοινού δείκτη. Θα παρέχονται, επίσης, εκτιμήσεις  για τις μεταβολές τιμών για τους 12 μήνες έως τον Ιανουάριο του 1997 και για τους επόμενους μήνες. γ) Στάδιο ΙΙΙ: Έως τον Ιανουάριο του 1998, τα κράτη μέλη θα πρέπει να έχουν λάβει όλα τα μέτρα που προβλέπονται  στο άρθρο 13. 2.  Εάν είναι αναγκαίο, η Επιτροπή (Eurostat) ενδέχεται, μέτα από αίτημα κράτους μέλους (και αφού  προηγηθεί διαβούλευση με το Ευρωπαϊκό Νομισματικό Ίδρυμα), να επιτρέψει παρεκκλίσεις από τις  διατάξεις της παραγράφου 1 για περίοδο που δεν θα υπερβαίνει το ένα έτος, σε περίπτωση που το  στατιστικό σύστημα του κράτους μέλους απαιτεί σημαντική προσαρμογή όσον αφορά τις τιμές καταναλωτή  που εμπίπτουν στο πεδίο εφαρμογής της παρούσας νομικής πράξης. Άρθρο 5 Απαιτούμενες πληροφορίεςΑπαιτούμενες στην πράξη πληροφορίες θα είναι εκείνες οι τιμές  και οι αξίες αγαθών και υπηρεσιών που εμπίπτουν στο πεδίο εφαρμογής οι οποίες είναι αναγκαίο να  ληφθούν υπόψη ώστε να επιτευχθούν συγκρίσιμοι ΕνΔΤΚ όπως ορίζονται στο άρθρο 3. Άρθρο 6 ΠαρατήρησηΤα δεδομένα τιμών και στάθμισης που χρησιμοποιούνται για την κατάρτιση του  ΕνΔΤΚ θα πρέπει να παρέχονται άμεσα, από έρευνες στατιστικών μονάδων [κανονισμός του Συμβουλίου  αριθ. 696/93 της 15ης Μαρτίου 1993  (1)] ή έμμεσα, από άλλες πηγές, υπό την προϋπόθεση ότι οι ΕνΔΤΚ  που προκύπτουν πληρούν τα κριτήρια συγκρισιμότητας του άρθρου 3. Άρθρο 7 ΠηγέςΟι στατιστικές μονάδες που καλούνται από τα κράτη μέλη να συνεργαστούν στη συλλογή  ή την παροχή δεδομένων τιμών θα είναι υποχρεωμένες να επιτρέπουν την παρατήρηση των τιμών που  χρεώνονται στην πραγματικότητα και να παρέχουν ειλικρινείς και πλήρεις πληροφορίες την απαιτούμενη  χρονική στιγμή. Άρθρο 8 Συχνότητα1.  Οι ΕνΔΤΚ πρέπει να καταρτίζονται σε μηνιαία βάση. 2.  Η συλλογή τιμών θα πρέπει να γίνεται μία φορά ανά μήνα. Η Επιτροπή (Eurostat) ενδέχεται να  επιτρέψει παρεκκλίσεις από αυτή τη μηνιαία συλλογή σε περίπτωση που η συλλογή κατά αραιότερα  χρονικά διαστήματα δεν καταλήγει σε αδυναμία κατάρτισης ενός ΕνΔΤΚ που να ανταποκρίνεται στην  απαίτηση συγκρισιμότητας. 3.  Οι συντελεστές του ΕνΔΤΚ θα πρέπει να ενημερώνονται με συχνότητα αρκετή ώστε να ικανοποιούνται  οι απαιτήσεις συγκρισιμότητας. Άρθρο 9 Παραγωγή αποτελεσμάτωνΤα κράτη μέλη θα επεξεργάζονται τα δεδομένα που έχουν συλλεγεί για  να καταρτιστούν οι ΕνΔΤΚ στις επιμέρους κατηγορίες του παραρτήματος Ι (προσαρμοσμένο όπως είναι  αναγκαίο για να επιτευχθεί η κατάρτιση συγκρίσιμων ΕνΔΤΚ) σύμφωνα με μεθόδους, διαδικασίες και  μαθηματικούς τύπους που έχουν σχεδιαστεί σύμφωνα με τη διαδικασία του άρθρου 14 ώστε να καλύπτουν  την απαίτηση συγκρισιμότητας. Άρθρο 10 Διαβίβαση των αποτελεσμάτωνΤα κράτη μέλη θα διαβιβάζουν τα αποτελέσματα (άρθρο 9) στην  Επιτροπή (Eurostat) μέσα σε περίοδο που δεν θα υπερβαίνει τις 30 ημέρες με αφετηρία το τέλος του  ημερολογιακού μήνα στον οποίο αναφέρονται οι δείκτες. Άρθρο 11 ΔημοσίευσηΟ ΕνΔΤΚ, ο ΕυρΔΤΚ, ο ΔΤΚΝΕ και οι αντίστοιχοι υποδείκτες τιμών για ομάδα  κατηγοριών, μεταξύ όσων προβλέπονται στο άρθρο 9, θα πρέπει να διανέμονται στο πλαίσιο αμοιβαίας  συνεργασίας μεταξύ των εθνικών αρχών και της Επιτροπής (Eurostat) και να δημοσιεύονται μέσα σε  περίοδο που δεν θα υπερβαίνει τις 5 εργάσιμες ημέρες με αφετηρία τη λήξη της περιόδου του άρθρου  10. Άρθρο 12 Ποιοτικός έλεγχοςΤα κράτη μέλη θα πρέπει να παρέχουν στην Επιτροπή (Eurostat), μόλις  αυτή το ζητήσει, πληροφορίες για την εκτίμηση της συμμόρφωσης προς την απαίτηση συγκρισιμότητας και  την ποιότητα των ΕνΔΤΚ, περιλαμβανομένων των δεδομένων που συλλέγησαν σύμφωνα με το άρθρο 5 και τα  οποία ενδέχεται να είναι εμπιστευτικά. Άρθρο 13 Διαβούλευση1.  Τα μέτρα για την εφαρμογή του παρόντος κανονισμού, περιλαμβανομένων των  μέτρων προσαρμογής στις οικονομικές και τεχνολογικές εξελίξεις θα θεσπίζονται από την Επιτροπή  (Eurostat), μετά από διαβούλευση με την Επιτροπή του Στατιστικού Προγράμματος (ΕΣΠ) που  συγκροτήθηκε με την απόφαση 89/382/ΕΟΚ, Ευρατόμ του Συμβουλίου [και με το Ευρωπαϊκό Νομισματικό  Ίδρυμα] σύμφωνα με τη διαδικασία του άρθρου 14. 2.  Τα μέτρα της παραγράφου 1 θα περιορίζονται σε εκείνα τα οποία δεν θα απαιτούν σημαντικούς  συμπληρωματικούς πόρους, σε κανένα κράτος μέλος, εκτός εάν τα εν λόγω κράτη μέλη συμφωνήσουν  σχετικά ή εάν η Επιτροπή (Eurostat) αναλάβει να καταβάλει τα δύο τρίτα των συμπληρωματικών δαπανών  μέχρι τα τέλη των πρώτων δύο ετών μετά την εφαρμογή. Άρθρο 14 Διαδικασία1.  Ο αντιπρόσωπος της Επιτροπής υποβάλλει στην επιτροπή ένα σχέδιο των  μέτρων που πρέπει να ληφθούν. Η επιτροπή εκδίδει τη γνώμη της για το σχέδιο αυτό σε προθεσμία που  μπορεί να καθορίσει ο πρόεδρος ανάλογα με το επείγον του εξεταζόμενου θέματος. Η γνώμη εκδίδεται με  πλειοψηφία όπως προβλέπεται στο άρθρο 148 παράγραφος 2 της συνθήκης για την έγκριση αποφάσεων που  καλείται να λάβει το Συμβούλιο της Ευρωπαϊκής Ένωσης κατόπιν πρότασης της Επιτροπής. Κατά τη  διάρκεια της ψηφοφορίας στα πλαίσια της επιτροπής, οι ψήφοι των αντιπροσώπων των κρατών μελών  σταθμίζονται όπως καθορίζεται στο προαναφερθέν άρθρο. Ο πρόεδρος δεν λαμβάνει μέρος στην  ψηφοφορία. 2.  Η Επιτροπή εγκρίνει τα μέτρα που είναι άμεσα εφαρμοστέα. Εντούτοις, εάν δεν είναι σύμφωνα με τη  γνώμη που εκδόθηκε από την επιτροπή, τα μέτρα αυτά ανακοινώνονται αμέσως από την Επιτροπή στο  Συμβούλιο. Στην περίπτωση αυτή, η Επιτροπή καθυστερεί τρεις μήνες από την ημερομηνία αυτής της  ανακοίνωσης, την εφαρμογή των μέτρων που έχουν αποφασιστεί από αυτή. 3.  Το Συμβούλιο, αποφασίζοντας με ειδική πλειοψηφία μπορεί να λάβει διαφορετική απόφαση εντός της  προβλεπόμενης στην παράγραφο 2 προθεσμίας. Άρθρο 15 ΑναθεώρησηΗ Επιτροπή (Eurostat) θα υποβάλει, αφού προηγηθεί διαβούλευση με την ΕΣΠ,  μέσα σε δύο έτη από την ημερομηνία έναρξης ισχύος, καθώς και, εκ νέου, και μέσα σε δύο έτη μετά από  την ημερομηνία αυτή, έκθεση στο Συμβούλιο σχετικά με τους ΕνΔΤΚ που καταρτίστηκαν σύμφωνα με τον  παρόντα κανονισμό και, ειδικότερα, όσον αφορά την αξιοπιστία τους και την εφαρμογή της απαίτησης  συγκρισιμότητας. Άρθρο 16 Έναρξη ισχύοςΟ παρών κανονισμός αρχίζει να ισχύει την εικοστή ημέρα μετά τη δημοσίευσή  του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. (1) ΕΕ αριθ. L 181 της 28. 6. 1989. (1) ΕΕ αριθ. L 76 της 30. 3. 1993, σ. 1.  ΠΑΡΑΡΤΗΜΑ I ΤΑΞΙΝΟΜΗΣΕΙΣ ΤΗΣ ΑΤΟΜΙΚΗΣ ΚΑΤΑΝΑΛΩΣΗΣ ΚΑΤΑ ΣΚΟΠΟ ΑΠΟ ΤΙΣ ΟΠΟΙΕΣ ΘΑ  ΚΑΘΟΡΙΣΤΟΥΝ ΟΙ ΠΡΟΣ ΚΑΤΑΡΤΙΣΗ ΔΟΜΙΚΟΙ ΔΕΙΚΤΕΣ ΤΟΥ ΕνΔΤΚ 1. ΤΡΟΦΙΜΑ, ΠΟΤΑ ΚΑΙ ΚΑΠΝΟΣ1.1.  Τρόφιμα1.1.1. Ψωμί και σιτηρά1.1.2. Κρέας1.1.3. Ψάρια1.1.4. Γάλα, τυρί και αυγά1.1.5. Έλαια  και λίπη1.1.6. Φρούτα1.1.7. Λαχανικά εκτός από πατάτες και άλλους βολβούς1.1.8. Πατάτες, μανιόκα  και άλλοι βολβοί1.1.9. Ζάχαρη1.1.10. Μαρμελάδα, μέλι, σοκολάτα και είδη ζαχαροπλαστικής1.1.11.  Αλάτι, μπαχαρικά, σάλτσες και τρόφιμα π.δ.κ.α. 1.2. Ποτά  (1)1.2.1. Καφές, τσάι, κακάο1.2.2. Άλλα μη αλκοολούχα ποτά1.2.3. Αλκοολούχα ποτά1.3.  Καπνός2. ΕΝΔΥΜΑΤΑ ΚΑΙ ΥΠΟΔΗΜΑΤΑ2.1. Ενδύματα2.1.1. Υλικά ένδυσης2.1.2. Ενδύματα2.1.3. Άλλα  είδη και εξαρτήματα ένδυσης2.1.4. Επισκευή και μίσθωση ρουχισμού2.2. Υποδήματα2.2.1. Παπούτσια  και άλλα υποδήματα2.2.2. Επισκευή υποδημάτων3. ΣΤΕΓΑΣΗ, ΝΕΡΟ, ΗΛΕΚΤΡΙΣΜΟΣ, ΦΥΣΙΚΟ ΑΕΡΙΟ ΚΑΙ ΑΛΛΑ  ΚΑΥΣΙΜΑ3.1. Ακαθάριστα μισθώματα  (2)3.1.1. Μισθώματα που καταβάλλουν πράγματι οι ένοικοι   (3)3.1.2. Τεκμαρτά μισθώματα που υπολογίζονται σε περίπτωση ιδιοκατοίκησης3.1.3. Άλλα πραγματικά  ή τεκμαρτά μισθώματα3.2. Τακτική συντήρηση και επισκευή της κατοικίας3.2.1. Προϊόντα τακτικής  συντήρησης και επισκευής της κατοικίας3.2.2. Υπηρεσίες συνήθους συντήρησης και επισκευής της  κατοικίας3.3. Άλλες υπηρεσίες σχετικές με την κατοικία3.3.1. Διάθεση αποβλήτων και υπηρεσίες  υγιεινής3.3.2. Ασφάλιση της κατοικίας3.3.3. Υδροδότηση3.4. Ηελκτρισμός, φυσικό αέριο και άλλα  καύσιμα3.4.1. Ηλεκτρισμός3.4.2. Φυσικό αέριο3.4.3. Υγρά καύσιμα3.4.4. Άλλα καύσιμα4. ΕΠΙΠΛΩΣΗ,  ΟΙΚΙΑΚΟΣ ΕΞΟΠΛΙΣΜΟΣ ΚΑΙ ΣΥΝΗΘΗΣ ΣΥΝΤΗΡΗΣΗ ΤΗΣ ΟΙΚΙΑΣ4.1. Επίπλωση και διακόσμηση, τάπητες και άλλα  καλύμματα δαπέδων και επισκευές4.1.1. Επίπλωση και διακόσμηση4.1.2. Τάπητες και άλλα καλύμματα  δαπέδων4.1.3. Επισκευή επίπλων, διακόσμησης, ταπήτων και άλλων καλυμμάτων δαπέδων4.2. Υφάσματα  οικιακής χρήσης4.3. Συσκευές θέρμανσης και μαγειρείου, ψυγεία, πλυντήρια και παρόμοιες μεγάλες  συσκευές οικιακής χρήσης, περιλαμβανομένων των εξαρτημάτων και των επισκευών4.3.1. Ηλεκτρικές  συσκευές οικιακής χρήσης4.3.2. Μη ηλεκτρικές συσκευές οικιακής χρήσης4.3.3. Επισκευή συσκευών  οικιακής χρήσης4.4. Γυαλικά, επιτραπέζια είδη και σκεύη οικιακής χρήσης4.5. Εργαλεία και  εξοπλισμός για την οικία και τον κήπο4.5.1. Μεγάλα εργαλεία και εξοπλισμός4.5.2. Μικρά εργαλεία  και διάφορα βοηθητικά είδη4.6. Αγαθά και υπηρεσίες για συνήθη συντήρηση της οικίας4.6.1. Μη  διαρκή αγαθά οικιακής χρήσης4.6.2. Κατ' οίκον υπηρεσίες4.6.3. Κατ' οίκον νοσηλεία εξαιρουμένων  των κατ' οίκων υπηρεσιών5. ΥΓΕΙΑ5.1. Ιατρικά και φαρμακευτικά προϊόντα και θεραπευτικές συσκευές  και εξοπλισμός5.1.1. Φάρμακα5.1.2. Άλλα φαρμακευτικά προϊόντα5.1.3. Θεραπευτικές συσκευές και  εξοπλισμός5.2. Μη νοσοκομειακές ιατρικές και παραϊατρικές υπηρεσίες5.2.1. Ιατρικές  υπηρεσίες5.2.2. Οδοντιατρικές υπηρεσίες5.2.3. Ιατρικές αναλύσεις5.2.4. Υπηρεσίες ιατρικών  βοηθών5.2.5. Άλλες μη νοσοκομειακές υπηρεσίες5.3. Νοσοκομειακές υπηρεσίες5.3.1. Βασικές  νοσοκομειακές υπηρεσίες5.3.2. Ιατρικές υπηρεσίες σε νοσηλευομένους5.3.3. Ιατρικές αναλύσεις  νοσηλευομένων5.3.4. Υπηρεσίες ιατρικών βοηθών προς νοσηλευομένους5.3.5. Τρόφιμα και ποτά για  νοσηλευομένους5.4. Υπηρεσίες ασθενείας και ασφάλισης ατυχημάτων5.4.1. Ιδιωτικές υπηρεσίες  ασφάλισης ασθενείας και ασφάλισης ατυχημάτων5.4.2. Δημόσιες υπηρεσίες ασφάλισης ασθενείας και  ασφάλισης ατυχημάτων6. ΜΕΤΑΦΟΡΕΣ6.1. Αγορά οχημάτων6.1.1. Αυτοκίνητα με κινητήρα6.1.2. Ποδήλατα  και μοτοποδήλατα6.2. Λειτουργία μεταφορικού εξοπλισμού ιδιωτικής χρήσης6.2.1. Ανταλλακτικά και  βοηθητικά είδη6.2.2. Καύσιμα και λιπαντικά6.2.3. Συντήρηση και επισκευές6.2.4. Άλλες υπηρεσίες  σχετικές με μεταφορικό εξοπλισμό ιδιωτικής χρήσης6.3. Υπηρεσίες μεταφορών6.3.1. Τοπικές  μεταφορές6.3.2. Μεταφορές μεγάλης απόστασης6.3.3. Μετακομίσεις και αποθήκευση επίπλων7. ΑΝΑΨΥΧΗ,  ΔΙΑΣΚΕΔΑΣΗ ΚΑΙ ΠΟΛΙΤΙΣΤΙΚΕΣ ΔΡΑΣΤΗΡΙΟΤΗΤΕΣ  (1)7.1. Εξοπλισμός και βοηθητικά είδη,  περιλαμβανομένων των επισκευών7.1.1. Εξοπλισμός λήψης, εγγραφής και αναπαραγωγής ήχου και  εικόνων7.1.2. Φωτογραφικός και κινηματογραφικός εξοπλισμός, οπτικά όργανα7.1.3. Εξοπλισμός  επεξεργασίας δεδομένων7.1.4. Άλλα μεγάλα διαρκή αγαθά για αναψυχή και πολιτιστικές  δραστηριότητες7.1.5. Παιχνίδια 7 εξοπλισμός άθλησης, κατασκήνωσης (κάμπινγκ) και υπαίθριας  αναψυχής7.1.6. Μέσα εγγραφής εικόνας και ήχου7.1.7. Κηπουρική και ζώα συντροφιάς7.1.8. Επισκευή  εξοπλισμού και βοηθητικών ειδών για αναψυχή και πολιτιστικές δραστηριότητες7.2. Ψυχαγωγικές και  πολιτιστικές δραστηριότητες7.2.1. Ομαδικές ψυχαγωγικές και πολιτιστικές δραστηριότητες7.2.2.  Άλλες πολιτιστικές και ψυχαγωγικές δραστηριότητες7.3. Εφημερίδες, βιβλία και είδη γραφείου7.3.1.  Βιβλία7.3.2. Εφημερίδες και διάφορα έντυπα7.3.3. Είδη γραφείου και σχεδίασης8. ΕΚΠΑΙΔΕΥΣΗ8.1.  Υπηρεσίες εκπαίδευσης8.1.1. Προσχολική και πρωτοβάθμια εκπαίδευση8.1.2. Δευτεροβάθμια  εκπαίδευση8.1.3. Τριτοβάθμια εκπαίδευση8.1.4. Εκπαίδευση χωρίς καθορισμό βαθμού8.2. Εκπαιδευτικό  υλικό8.3. Βοηθητικές εκπαιδευτικές υπηρεσίες8.3.1. Σχολικά κυλικεία και πανεπιστημιακά  αναψυκτήρια8.3.2. Υπηρεσίες στέγασης8.3.3. Υπηρεσίες υγειονομικής περίθαλψης8.3.4. Άλλες  βοηθητικές εκπαιδευτικές υπηρεσίες9. ΞΕΝΟΔΟΧΕΙΑ, ΚΑΦΕΝΕΙΑ ΚΑΙ ΕΣΤΙΑΤΟΡΙΑ9.1. Τροφοδοσία9.1.1.  Εστιατόρια και καφενεία  (2)9.1.2. Κυλικεία9.2. Υπηρεσίες στέγασης10. ΔΙΑΦΟΡΑ ΑΓΑΘΑ ΚΑΙ  ΥΠΗΡΕΣΙΕΣ10.1. Προσωπική φροντίδα10.1.1. Κομμωτήρια και καταστήματα προσωπικής  περιποίησης10.1.2. Ηλεκτρικές συσκευές προσωπικής φροντίδας10.1.3. Άλλα είδη προσωπικής φροντίδας  7 είδη καλλωπισμού10.2. Προσωπικά είδη π.δ.κ.α.10.2.1. Κοσμήματα, ρολόγια τοίχου και χεριού10.2.2. Άλλα προσωπικά είδη10.3. Επικοινωνίες10.3.1.  Ταχυδρομικές υπηρεσίες10.3.2. Τηλεφωνία και τηλεγραφία10.4. Κοινωνικές υπηρεσίες10.4.1.  Κοινωνική περίθαλψη με στέγαση10.4.2. Κοινωνική περίθαλψη δίχως στέγαση10.5. Χρηματοοικονομικές  υπηρεσίες π.δ.κ.α. 10.6. Άλλες υπηρεσίες π.δ.κ.α. (1) Για κατ' οίκον κατανάλωση. (2) Εξαιρούνται τα τεκμαρτά μισθώματα σε περίπτωση ιδιοκατοίκησης.  (3) Διαχωρίζοντας τα μισθώματα που καταβάλλουν οι ιδιώτες από εκείνα που καταβάλλουν οι τοπικές  αρχές. (1) Η ταξινόμηση των δαπανών για οργανωμένες διακοπές πρόκειται να αποφασιστεί.  (2) Με διαχωρισμό της παροχής γευμάτων από την παροχή ποτών.